**JEGYZŐKÖNYV**

**Készült:** BalatonszemesKözségi Önkormányzat Képviselő-testületének **2020. június 25-én** a Latinovits Zoltán Művelődési Ház földszinti tanácskozó termében 15 óra 20 perckor kezdődő **rendkívüli nyilvános üléséről.**

**Jelen vannak: Meghívottak:**

Szomorú Szilárd polgármester Dr. Kelemen Csilla jegyző

Németh Kornélné alpolgármester Szántóné Pesti Amália jkv.

Benedek Balázs Szentiványi Ferenc „Szemesért” Kft. ügyv.

Boór Miklós

Mórocz Viktor

Rajczi Tamás

Dr. Valkó Zsuzsanna települési képviselők

**Érdeklődő:** 5 fő

**Szomorú Szilárd polgármester** üdvözli a megjelenteket. Megállapítja, hogy a képviselő-testületből **7 fő** jelen van, ezért az ülés ***határozatképes,***és azt megnyitja. Ismerteti a napirendi pontot.

Napirend:

**1./** **Pályázati felhívás a Szemesért Közhasznú Nonprofit Kft ügyvezető igazgatói állására**

Előterjesztő: Szomorú Szilárd polgármester

Kéri, aki a napirendi pont tárgyalásával egyetért, az kézfelemeléssel jelezze.

*A fentieket követően a képviselő-testület* ***7 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**80/2020. (VI.25.) sz. Képviselő-testületi határozata:**

Balatonszemes Községi Önkormányzat Képviselő-testülete az alábbi napirendet tárgyalja:

**1./** **Pályázati felhívás a Szemesért Közhasznú Nonprofit Kft ügyvezető igazgatói állására**

Előterjesztő: Szomorú Szilárd polgármester

Határidő: azonnal

Felelős: Szomorú Szilárd polgármester

*Napirend tárgyalása:*

**1./** **Pályázati felhívás a Szemesért Közhasznú Nonprofit Kft ügyvezető igazgatói állására**

Előterjesztő: Szomorú Szilárd polgármester

**Szomorú Szilárd polgármester** ismerteti a pályázati kiírást.

Kérdezi, aki egyetért a pályázati kiírás tartalmával, az kézfelemeléssel jelezze.

*A fentieket követően a képviselő-testület* ***7 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**81/2020. (VI.25.) sz. Képviselő-testületi határozata:**

Balatonszemes Községi Önkormányzat Képviselő-testülete a „Szemesért” Közhasznú Nonprofit Kft ügyvezető igazgatói álláshely betöltésére pályázatot hirdet. A Képviselő-testület a pályázati felhívás tervezetét megismerte, azt elfogadja.

A Képviselő-testület felhatalmazza a polgármestert, hogy pályázati felhívás meghirdetéséről gondoskodjon és a pályázat benyújtási határidejét követő képviselő-testületi ülésre a napirendet ismételten terjessze a Képviselő-testület elé.

Határidő: 2020. augusztus 15.

Felelős: Szomorú Szilárd István polgármester

Mivel több kérdés, javaslat hozzászólás nem volt, Szomorú Szilárd polgármester megköszönte az ülésen való részvételt, és az ülést 15 óra 30 perckor bezárta.

Kmf.

 Szomorú Szilárd Dr. Kelemen Csilla

 polgármester jegyző